अमेरिका की जगह अब छात्र कनाडा, ऑस्ट्रेलिया, न्यूजीलैंड और यूरोपीय देशों को विकल्प के तौर पर देख रहे हैं. लेकिन भविष्य को लेकर सवाल फिर भी खत्म नहीं हो रहे. क्योंकि अमेरिका की जगह इन वैकल्पिक देशों में भी पढ़ाई के खर्चे इतने भी कम नहीं हैं कि एक औसत परिवार से ताल्लुक रखने वाला भारतीय छात्र बगैर लोन लिए अपनी पढ़ाई पूरी कर सके. अगर पढ़ाई पूरी कर भी ली, तो घरेलू बाजार में नौकरियां ही कितनी हैं? पहले से ही देश के 55 प्रतिशत से ज्यादा इंजीनियर और एमबीए की डिग्री लिए युवा बेरोजगार बैठे हैं.